open-index/open-wikipedia-markdown huggingface dataset:
Eurythmics

[thumb|[Dave Stewart]]
[náhľad|[Annie Lennox]]
**Eurythmics** je britské hudobné duo, ktoré vzniklo v roku 1980. Jeho členmi sú Annie Lennox a Dave Stewart.

Tento hudobný pár dosiahol na celosvetovej hudobnej scéne výrazný komerčný úspech, ale aj úspechy zo strany hodnotení hudobných kritík. Je držiteľom viacerých hudobných ocenení, má za sebou viacero úspešných koncertných vystúpení, svojím celosvetovým predajom, viac ako 75&nbsp;miliónov hudobných nosičov, patrí medzi najpredávanejšie hudobné a spevácke dvojice. Ich popové nahrávky sú charakteristické dynamickým altovým spevom Annie Lenox v skladbách z inovatívnej produkcie Dave Stewarta.

Annie Lenox a Dave Stewart začali spolupracovať v roku 1976 v punk rockovej kapele The Catch, ktorá si po vydaní jedného singlu zmenila meno na The Tourists. The Tourists sa nestali nijako výraznejšie úspešným zoskupením a tak sa Annie a Dave, ktorí spolu v tom čase chodili, pokúšali experimentovať s kombináciou popovej elektronickej hudby. Sami seba nazývali „Eurythmics“. Bolo to podľa tanečného štýlu nazvaného „Eurythmy“, ktorý Annie poznala ešte z čias, keď navštevovala základnú školu. Po krátkom čase dvojica, ktorá sa od pôvodnej skupiny The Tourists odčlenila svojím hudobným smerovaním, dostala ponuku podpísať nahrávaciu zmluvu s hudobným vydavateľom RCA Records. Prvým albumom zoskupenia bol *[[In the Garden]]* z roku 1981. Bol zmesou psychedelickej hudby, krautrocku a elektropopu. Ohlasy kritík a aj komerčný úspech tohto projektu boli nevýrazné. Prvé dva single boli prepadákmi, až tretí, „Never Gonna Cry Again“, sa dostal do britských rebríčkov.

Komerčný úspech zoskupenie Eurythmics dosiahlo svojím druhým albumom *[[Sweet Dreams (Are Made of This)]]* z roku 1983 a hlavne jeho titulnou skladbou, ktorý sa najprv dostal na vrcholy britských, potom aj amerických hitparád. Popularitu získal aj ich predošlý singel a videoklip k piesni „Love Is A Stranger“. Zároveň sa stala Annie Lennox tvárou, ktorá sa objavila na obálke časopisu *[[Rolling Stone]]*. Nasledujúci projekt, album z roku 1983 s názvom *[[Touch (album Eurythmics)|Touch]]*, bol prvým, ktorý sa dostal na prvé miesta rebríčkov. Úspešné boli aj tri single k tomuto albumu: „Who's That Girl?“, „Right by Your Side“ a „Here Comes the Rain Again“.

## Diskografia
* 1981 - *[[In the Garden]]*
* 1982 - *[[Sweet Dreams (Are Made of This)]]*
* 1983 - *[[Touch (album Eurythmics)|Touch]]*
* 1985 - *[[Be Yourself Tonight]]*
* 1986 - *[[Revenge]]*
* 1987 - *[[Savage]]*
* 1989 - *[[We Too Are One]]*
* 1999 - *[[Peace (album)|Peace]]*

### Koncertné albumy
* 1993 - *[[Live 1983–1989]]*

### Soundtracky
* 1984 - *[[1984 (For the Love of Big Brother)]]*

### EP
* 1984 - *[[Touch Dance]]*

### Kompilácie
* 1991 - *[[Greatest Hits (Eurythmics)|Greatest Hits]]*
* 2005 - *[[Ultimate Collection (Eurythmics album)|Ultimate Collection]]*
* 2005 - *[[Boxed (Eurythmics)|Boxed]]*

## Iné projekty
 

Kategória:Britské hudobné skupiny
Kategória:New wave hudobné skupiny
Kategória:Držitelia ceny Brit Award
New Wave (hudba)

**New Wave** alebo **Nová vlna** bolo hnutie v rockovom hudobnom žánri v USA, Austrálii, Spojenom kráľovstve, Kanade a Európe koncom 70. a začiatkom 80. rokov. Spočiatku bol používaný pre punk rockovú hudbu, neskôr pre charakteristiku jeho podžánrov, ktoré preberali iné hudobné vplyvy. V priebehu 80. rokov v Spojených štátoch charakterizoval termín „New Wave“ štýl nových umelcov, ktorí hrali synthpop, no bol aj výsledkom znovuobjavovania rokenrolu 60. rokov v kombinácii s modernými hudobnými štýlmi: dobovej elektronickej hudby, diska a funku, z ktorého čerpá živosť a spontánne znejúcu kompozíciu skladieb. V nasledujúcich desaťročiach (90. roky, či po roku 2000) dochádza k znovuobjavovaniu tohto žánru, ktorého sa podľa módnych trendov vytvárajú jeho moderné štýly.

## Štýly New Wave
* 2 Tone
* Pub rock
* Synthpop
* New Romantic

## Predstavitelia štýlu New Wave
* ABC
* a-ha
* Alphaville
* Blondie
* Boomtown Rats
* Bow Wow Wow
* Cherry Vanila
* Elvis Costello
* The Cure
* Culture Club
* Dexys Midnight Runners
* Depeche Mode
* Devo
* Duran Duran
* Ian Dury
* Eurythmics 
* Frankie Goes to Hollywood
* Bob Geldof
* Nina Hagen
* Human League
* Billy Idol
* INXS
* Joe Jackson
* Kaja Goo Goo
* Killing Joke
* Nick Lowe
* Modern Lovers
* Modern Romance
* Gary Numan
* Graham Parker & Rumour
* Pig Bag
* The Police
* Pretenders
* Jonasan Richman
* Simple Minds
* Sniff 'n' the Tears
* Soft Cell
* Spandau Ballet
* The Stranglers
* Siouxsie & the Banshees 
* Talking Heads
* Tears for Fears 
* Ultravox
* Wire
* XTC

### Česko a Slovensko
* Karpatské chrbáty
* Lavagance
* Pražský výběr
* The Swan Bride
* Ventil RG

## Referencie
 

## Iné projekty
Atol Bikini

náhľad|vpravo|Atol Bikini
**Atol Bikini** alebo **Pikinni** je atol, súčasť Mikronézie v Tichooceánskej časti Marshallových ostrovov. Skladá sa z 23 ostrovov, ktoré obklopujú lagúnu. Bol súčasťou Pacifickej testovacej oblasti, kde Spojené štáty americké uskutočňovali testy jadrových zbraní. Na atole sa medzi rokmi 1946 a 1958 uskutočnilo viac, než 20 testov. 

## Dejiny
Moreplavec a cestovateľ Otto von Kotzebue pomenoval atol Bikini *Eschscholtz Atoll* podľa vedca J. F. von Eschscholtza. Po skončení 2. svetovej vojny bol ostrov vybraný za oblasť testov jadrových zbraní. Pred začiatkom testov boli pôvodní obyvatelia ostrova presídlení na atol Rongerik.

Prvý výbuch – Able, sa uskutočnil 1. júna 1946. Bomba bola zhodená z bombardéra a vybuchla vo vzduchu. Omnoho ničivejší však bol podhladinový výbuch, ku ktorému došlo 25. júla 1946 pri teste Baker. Pri testoch boli sledované účinky výbuchov na vojenské plavidlá a pozemné stavby. V oblasti sa pri testoch potopilo mnoho opustených vyradených plavidiel, ktoré boli vystavené účinkom tlakovej vlny. Tie, ktoré prečkali, boli často neskôr potopené inde (napr. USS Independence). Výbuchy, okrem iného, poukázali na obmedzené možnosti použitia atómovej bomby vo vojne na mori. Počas výbuchu Castle Bravo v roku 1954 došlo k ožiareniu niektorých obyvateľov okolitých ostrovov (pozri projekt 4.1). Do kontaktu s radioaktívnym spádom z tohoto výbuchu sa dostal tiež japonský rybársky čln Fukuryu Maru (Šťastný drak), čo zapríčinilo ochorenie posádky. Jeden člen posádky napokon zomrel.

V roku 2010 bol atol Bikini zapísaný na zoznam kultúrneho dedičstva UNESCO.

## Referencie

## Iní projekty

Kategória:Ostrovy Tichého oceánu
Kategória:Oblasti testov jadrových zbraní
Kategória:Marshallove ostrovy
Zoznam vládnucich žien

Toto je **zoznam panovníčok sveta**.

## Starovek

## Stredovek

## Novovek

## Zdroj

Kategória:Monarchovia
Ženy
Ženy
Bikini

**Bikini** môže byť:

* typ ženských plaviek, pozri bikini (kúpací úbor)
* ostrov v Tichom oceáne, pozri atol Bikini
* viacero hudobných skupín:
** maďarská rocková hudobná skupina, pozri Bikini (maďarská hudobná skupina)
** punk rocková skupina z USA, pozri Bikini Kill
Heliconia

náhľad|List ''Heliconia stricta''
**Heliconia** je rod asi 100 až 200 druhov kvitnúcich rastlín pochádzajúcich z tropickej Ameriky a Tichého oceánu na západe súostrovia Indonézie. Je prezývaná aj kráľovná tropických lesov alebo označovaná ako najatraktívnejší tropický kvet. Rastie na Havajskom súostroví a prvýkrát bola nájdená na Guayane a Brazílii v tropických dažďových lesoch strednej a južnej Amerike. Existuje veľa farebných variant a ešte viac farebných kombinácii zhruba 200 druhov. Patrí k čeľadi banánovníkovitých a sú opeľované kolibríkmi, čím si zabezpečujú výdatné zásoby potravy.

## Kvetinárstvo
Vo váze vydržia 8-14 dní bez akejkoľvek špeciálnej starostlivosti, vhodné na dekoráciu a vyžaduje citlivé použitie.

## Druhy

## Iné projekty

## Externé odkazy
* Biolib.cz
* Rostliny.net


Kategória:Kvetinárstvo
William Shockley

**William Bradford Shockley** (* 13. február 1910, Londýn, Spojené kráľovstvo – † 12. august 1989, Stanford, Kalifornia, USA) bol americký fyzik a vynálezca. 

Spolu s Johnom Bardeenom a Walterom Houserom Brattainom je vynálezcom tranzistoru, za čo im bola všetkým trom v roku 1956 udelená Nobelova cena za fyziku. Shockleyho úsilie o komercializáciu vynálezu tranzistoru viedlo k tomu, že sa Silicon Valley v Kalifornii stalo mimoriadne významným centrom výskumu a vývoja v oblasti elektroniky. V neskorších rokoch svojho života bol Shockley profesorom na Leland Stanford Junior University a tiež zástancom a obhajcom eugeniky.

## Iné projekty

Kategória:Nositelia Nobelovej ceny za fyziku
Kategória:Fyzici USA
Kategória:Vynálezcovia USA
Kategória:Absolventi California Institute of Technology
Kategória:Absolventi MIT
Kategória:Osobnosti z Londýna
Macbeth

**Macbeth** môže byť:
* škótsky kráľ, pozri Macbeth I.
* Shakespearova dráma, pozri Macbeth (dráma)
* opera:
** Macbeth (Verdiho opera)
** Macbeth (Blochova opera)
* film:
** Macbeth (film z roku 1948)
** Macbeth (film z roku 1971)
* hudobná skupina:
** Macbeth (nemecká hudobná skupina)
** Macbeth (talianska hudobná skupina)

**Macbeth**, **MacBeth** alebo **McBeth** je priezvisko:
* George Macbeth (1825–1870), kanadský politik 
* George MacBeth (1932–1992), škótsky spisovateľ 
* Henry Macbeth-Raeburn (1860–1947), britský maliar 
* James Macbeth (1847–1891), škótsky maliar 
* Norman Macbeth (1821–1888), škótsky portrétista 
* Robert Macbeth (1848–1910), škótsky maliar 
* William Francis McBeth (* 1933), americký skladateľ

## Pozri aj
* Lady Macbeth
* John MacBeath
Kvasinky

**Kvasinky** môže byť:
*súhrnné označenie určitých jednobunkových húb, pozri kvasinka
*iné označenie taxónu:
**kvasinkovité (lat. Saccharomycetaceae)
**kvasinkotvaré (synonymum: pravé kvasinky; lat. Saccharomycetales, staršie: Saccharomycetes)
*množné číslo slova kvasinka - pozri nižšie

**Kvasinka** môže byť:
*jednotné číslo slova kvasinky - pozri vyššie
*slovenský názov rodu Saccharomyces, pozri kvasinka (Saccharomyces)

## Zdroje
Navarra

**Navarra** (, baskicky *Nafarroa*, aragónsky *Nabarra*) je provincia, historické územie a súčasne jedno zo 17 autonómnych spoločenstiev rozkladajúca sa na severe Španielska. Metropolou regiónu, ktorý bol v stredoveku samostatným kráľovstvom, je Pamplona.

## Geografia
Navarra hraničí na severozápade s Baskickom, na juhozápade s autonómnym spoločenstvom La Rioja, na juhu a východe s autonómnym spoločenstvom Aragónskom, na severe potom s Francúzskom. Región zahŕňa 272 obcí a miest.

Navarru možno rozdeliť na 3 časti: horské chrbty Pyrenejí na severe, s výnimočnými krajinami ako je napríklad Baztanské údolie; *La Riviera* na juhu, prostá zem s malými lagúnami a úrodným údolím rieky Ebro; a medzi tým *La Zona Media*, s pôsobivou krajinou ako Hoces de Lumbier či Arbayun. Najdôležitejšou navarrskou riekou je Ebro, ďalšie rieky sú Aragón, Arga, či Ega.

Na území Navarry sa nachádza približne 50 chránených území, k najvýznamnejším patrí Reserva Integral de Lizardoia a prírodný park Señorio de Bertiz. Región ponúka veľké možnosti pre turistiku, horolezectvo, rybolov a je ideálnym miestom pre dovolenky vo voľnej prírode.

## Mestá
* Pamplona
* Tudela

## Iné projekty

 
## Externé odkazy
* Oficiálny web navarrskej regionálnej vlády
* Stručný popis navarrskej prírody a pamiatok

## Zdroj


Kategória:Provincie v Španielsku
Rudolf Geschwind

**Rudolf Geschwind** (* 29. august 1829, Hředle v Čechách, vtedajšie Rakúske cisárstvo, dnes Česko – † 30. august 1910, Krupina, vtedajšie Rakúsko-Uhorsko, dnes Slovensko) bol svetoznámy šľachtiteľ ruží.

## Štúdiá a profesionálne aktivity

So záujmom o rastlinstvo ešte z čias detstva Rudolf Geschwind začal dvojročné štúdium na Technickej univerzite v Prahe. Potom pokračoval na Lesníckej akadémii v Banskej Štiavnici, ktoré úspešne dokončil v roku 1852. Do práce nastúpil na Rakúske ministerstvo lesníctva, vďaka čomu sa ocitol v rôznych častiach celého mocnárstva – na teritóriách dnešného Talianska, Ukrajiny, Poľska, Česka, Maďarska a Slovenska.

Jeho celoživotnou vášňou boli ruže a ich šľachtenie. Od roku 1860 do roku 1910 vytvoril okolo 140 vynikajúcich odrôd ruží, väčšinou mrazuvzdorných. Medzinárodnú povesť získal počas Svetovej výstavy v roku 1889 v Paríži, kde predviedol kolekciu popínavých ruží.

Po jeho smrti v roku 1910 celú zbierku kultúr kúpila grófka Mária Henrieta Choteková pre jej rozárium v Dolnej Krupej. náhľad|Hrob Rudolfa Geschwinda v Krupine

## Ruže vyšľachtené Rudolfom Geschwindom

## Iné projekty

## Bibliografia o Geschwindovi

Rudolf Geschwind 1829 – 2009 (1910 – 2010). Zborník z Medzinárodného sympózia Rudolf Geschwind 1829 – 2009 venovaného 180. výročiu narodenia Rudolfa Geschwinda konaného v Krupine a vo Zvolene v dňoch 11.-12. júna 2009. Sammelband des Internationalen Symposiums Rudolf Geschwind 1829 – 2009 gewidmet dem 180. Jahrestag der Geburt von Rudolf Geschwind abgehalten in Krupina und Zvolen am 11. un 12. Juni 2009. Ed.: Miroslav Lukáč. Korigované slovensko-nemecké vydanie. Krupina : Mesto Krupina v spolupráci s Kultúrnym centrom a Múzeom Andreja Sládkoviča v Krupine, 2011. 184 s. ISBN 978-80-970553-1-8

## Externé odkazy
* Rogers roses 

Kategória:Narodenia v 1829
Kategória:Úmrtia v 1910
Kategória:Rakúske osobnosti českého pôvodu
Kategória:Maďarské osobnosti českého pôvodu
Kategória:Slovenské osobnosti českého pôvodu
Mária Tudorová

**Mária Tudorová** môže byť:

* osoba:
** dcéra Henricha VIII. a jeho prvej manželky Kataríny Aragónskej, pozri Mária I. (Anglicko)
** dcéra Henricha VII. a Alžbety z Yorku, sestra Henricha VIII., pozri Mária Tudorová (1496 – 1533)

* v umeleckej tvorbe:
** divadelná hra od Victora Huga, pozri Mária Tudorová (hra)
** česko-slovenská filmová historická dráma z roku 1968, pozri Mária Tudorová (TV film)

Tudorová, Mária
Platňa Nazca

thumb|
**Platňa Nazca** je tektonická platňa vo východnej časti Tichého oceánu, západne od pobrežia Južnej Ameriky. Je tvorená oceánskou zemskou kôrou. Pomenovaná je podľa regiónu Nazca v Peru.

Východná časť platne je aktívny okraj, kde sa oceánska kôra platne tlačí do subdukčnej zóny pod juhoamerickú platňu a pohorie Andy vytvárajúc peruánsko-čilskú priekopu. Južný okraj platne je divergentný pretože tu dochádza k rozchádzaniu oceánskeho dna na čilskom chrbáte, ktorý platňu oddeľuje od  Antarktickej platne. Západný okraj je tiež aktívny a dochádza tu k vzniku novej oceánskej kôry pozdĺž východopacifického chrbta. Chrbát je deliacim elementom medzi platňou Nazca a Pacifickou platňou. Severná strana je rovnako divergentným okrajom oddeľujúcim platňu do kokosovej platne, kde dochádza k rozchádzaniu dna pozdĺž galapágskeho chrbta. Platňu ohraničujú dva trojné body.

Trojný bod styku severných troch platní (kokosovej, Nazca a tichooceánskej) sa nachádza západne od pobrežia Kolumbie. Južným tzv. Čilským trojným bodom (styk platne Nazca, tichooceánskej a antarktickej) je pri južne od pobrežia Čile. Tento trojný bod je neštandardný aj preto, že tu dochádza k podsúvaniu stredooceánskeho chrbta (čilský chrbát) pod juhoamerickú platňu. V oblasti tejto subdukčnej zóny malo hypocentrum aj dosiaľ najsilnejšie zemetrasenie na Zemi (magnitúdo 9,5). Prebehlo 9. mája 1960 a je známe ako veľké Čilské zemetrasenie. V každom z týchto trojných bodov sa nachádza neobvyklá menšia mikroplatňa, na severe to je galapágska platňa a na juhu platňa Juan Fernandéz. Severne od platne Juan Fernandéz sa nachádza tretia mikroplatňa Easter Island.

Na platni sa okrem súostrovia Juan Fernandéz nenachádza veľa obývaných ostrovov. Topografii platne dominuje tzv. Carnegieho chrbát, asi  dlhý a do  široký pás oceánskeho dna, ktorý na svojom západnom konci zahŕňa aj súostrovie Galapágy. Podobne ako kokosový chrbát a chrbát Malpelo sú zrejme pozostatkami po pohybe horúcej škvrny.

Pohyb platne vzhľadom na Juhoamerickú platňu, pod ktorú subdukuje je okolo /rok smerom na východ. Je to jedna z najrýchlejšie sa pohybujúcich platní.

## Vznik
Predchodcom platne Nazca bola farallonská platňa, ktorá sa rozpadla pred asi 23 miliónmi rokov na hranici oligocénu a miocénu, rozpadla za vzniku platní Nazca a kokosovej platne.

## Referencie

## Iné projekty

Kategória:Tektonické platne
Kategória:Geológia Čile
Marmarošská župa

**Marmarošská župa** alebo zriedkavo **Maramurešská župa** či **Máramurešská župa** môže byť:
* župa v Uhorsku, pozri Marmarošská župa (Uhorsko)
* župa v Česko-Slovensku (1918-1922), pozri Marmarošská župa (Česko-Slovensko) 
* župa v Maďarsku (1940-1944), pozri Marmarošská župa (Maďarsko)
* župa v Rumunsku, pozri Marmarošská župa (Rumunsko)
Ronnie Van Zant

**Ronald Wayne "Ronnie" Van Zant** (* 15. január 1948, Jacksonville, Florida, USA – † 20. október 1977, Gillsburg, Mississippi, USA) bol americký spevák, textár a jeden zo zakladajúcich členov kapely Lynyrd Skynyrd. Bol starším bratom zakladateľa a speváka skupiny 38 Special, Donnieho Van Zanta a aktuálneho speváka skupiny Lynyrd Skynyrd Johnnyho Van Zanta.

Spolu so skupinou Lynyrd Skynyrd, ktorej bol lídrom, vyprodukoval veľa známych hitov, ako napr.: „Free Bird“, „Simple Man“, „Tuesday's Gone“ a „Sweet Home Alabama“.

Zomrel pri leteckom nešťastí. Po tragickej smrti speváka sa skupina rozišla. Znovu ju dal do kopy po 10 rokoch od katastrofy mladší brat Ronnieho, Johnny, ktorý je do dnešného dňa spevákom Lynyrd Skynyrd.

Kategória:Lynyrd Skynyrd
Kategória:Rockoví speváci USA
Kategória:Obete leteckých nehôd
Kategória:Osobnosti z Jacksonvillu (Florida)
New Wave

**New Wave** môže byť:
* rockový hudobný žáner, pozri New Wave (hudba)
* smer v science fiction literatúre, pozri New Wave (science fiction)
*…

## Pozri aj
* Nová vlna
Richard Burton

**Richard Burton** (vlastným menom *Richard Walter Jenkins jr.*; * 10. november 1925, Pontrhydyfen, Wales, Spojené kráľovstvo – † 5. august 1984, Céligny, Švajčiarsko) bol známy britský herec. 

Jeho život bol veľmi búrlivý. Bol synom uhliara, ako dvojročný prišiel o matku a vychovala ho o dvadsať rokov staršia sestra Cecile. Študoval herectvo v Oxforde. V divadle debutoval v roku 1945.

Na konci 50. rokov sa stal uznávaným hercom tzv. novej vlny. Zahral si po boku Elizabeth Taylorovej v nákladnom filme *[[Kleopatra (film 1963|Kleopatra)]]*, po ktorom sa jeho kariéra rozbehla naplno. Sedemkrát bol nominovaný na Oscara. Jeho posledným filmom bola adaptácia knihy George Orwella *[[1984 (kniha)|1984]]*.

Bol päťkrát ženatý, z toho dvakrát s Elizabeth Taylorovou.
Mal rád Shakespearove hry, trpel akútnou nespavosťou.

## Filmografia
* 1949 *The Last Days of Dolwyn*
* 1949 *Now Barabbas*
* 1950 *The Woman with No Name*
* 1950 *Waterfront*
* 1951 *Green Grow the Rushes*
* 1952 *My Cousin Rachel*
* 1953 *The Desert Rats*
* 1953 *The Robe*
* 1955 *Prince of Players*
* 1955 *The Rains of Ranchipur*
* 1956 *Alexander the Great*
* 1957 *Sea Wife*
* 1957 *Bitter Victory*
* 1957 *Wuthering Heights* (TV)
* 1958 *[[Obzri sa v hneve]]* (Look Back in Anger)
* 1960 *Ice Palace*
* 1960 *The Tempest* (TV)
* 1960 *The Bramble Bush*
* 1960 *The Fifth Column* (TV)
* 1960 *A Subject of Scandal and Concern* (TV)
* 1962 *The Longest Day*
* 1963 *The V.I.P.s*
* 1963 *[[Kleopatra (film)|Kleopatra]]*
* 1964 *The Night of the Iguana*
* 1964 *[[Becket]]*
* 1965 *What's New Pussycat*
* 1965 *The Sandpiper*
* 1965 *The Spy Who Came in from the Cold*
* 1966 *[[Kto sa bojí Virginie Woolfovej]]*
* 1966 *[[Skrotenie zlej ženy (film)|Skrotenie zlej ženy]]*
* 1967 *The Comedians*
* 1967 *Doctor Faustus*
* 1968 *Boom*
* 1968 *Where Eagles Dare*
* 1968 *Candy*
* 1969 *[[Tisíc dní s Annou]]*
* 1969 *Staircase*
* 1971 *Villain*
* 1971 *Raid on Rommel*
* 1972 *Hammersmith Is Out*
* 1972 *The Assassination of Trotsky*
* 1972 *Bluebeard*
* 1973 *Sutjeska*
* 1973 *Rappresaglia*
* 1973 *Divorce His - Divorce Hers* (TV)
* 1974 *Il viaggio*
* 1974 *The Klansman*
* 1974 *Brief Encounter* (TV)
* 1977 *The Gathering Storm* (TV)
* 1977 *Exorcist II: The Heretic*
* 1977 *Equees*
* 1978 *[[Dotyk Medúzy]]*
* 1978 *The Wild Geese*
* 1978 *Absolution*
* 1978 *Steiner - Das eiserne Kreuz, 2. Teil*
* 1980 *[[Tristan a Izolda]]*
* 1980 *Circle of Two*
* 1983 *[[Richard Wagner (film)|Richard Wagner]]* (TV)
* 1983 *Alice in Wonderland* (TV)
* 1984 *Ellis Island* (TV)
* 1984 *[[1984 (film)|1984]]*

## Iné projekty

## Externé odkazy
* 
* 

## Zdroj

Kategória:Waleskí divadelní herci
Kategória:Waleskí filmoví herci
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Tony
Kategória:Držitelia ceny Grammy
Stjepan Mesić

**Stjepan „Stipe“ Mesić** (* 24. december 1934, Orahovica) je chorvátsky politik. V minulosti bol predsedom vlády a krátko posledným prezidentom Juhoslávie, predsedom chorvátskeho parlamentu. V rokoch 2000 až 2010 bol prezidentom Chorvátska.

## Iné projekty

## Zdroje

Kategória:Narodenia v 1934
Kategória:Chorvátski politici
Kategória:Prezidenti Chorvátska
Kategória:Laureáti Radu Bieleho dvojkríža I. triedy
Kategória:Rytieri veľkokríža Radu za zásluhy Talianskej republiky
Kategória:Nositelia Radu troch hviezd
Kategória:Nositelia Záslužného radu Maďarskej republiky
Simple Man

„**Simple Man**“ je posledná skladba na A-strane z albumu *[[(pronounced ’lĕh-’nérd ’skin-’nérd)]]* od americkej rockovej skupiny Lynyrd Skynyrd. Je jednou z najpopulárnejších skladieb skupiny. Odvtedy, ako začala byť dostupná na digitálne stiahnutie, je treťou digitálne najpredávanejšou skladbou skupiny, po skladbách „Sweet Home Alabama“ a „Free Bird“. Do novembra 2013 sa v USA predalo 1 333 000 jej kópií.

Jej autormi sú spevák skupiny Ronnie Van Zant a gitarista Gary Rossington. Pieseň bola použitá napríklad v šiestej sérii seriálu *[[Sopranovci]]*, v prvej sérii seriálu *[[Volajú ma Earl]]*, odznela vo filme Camerona Crowea *[[Na pokraji slávy]]* z roku 2000, rovnako sa nachádza aj na rovnomennom soundtracku k filmu.

## Zostava
* Sólová gitara: Gary Rossington
* Basová gitara: Ed King
* Organ: Al Kooper
* Klávesy: Billy Powell
* Hlavné vokály: Ronnie Van Zant
* Bicie: Bob Burns
* Rytmická gitara: Allen Collins

## Coververzie
* Rocková skupina Shinedown vytvorila akustickú coververziu pre album *[[Leave a Whisper]]* z roku 2003.
* Alternatívna metalová skupina Deftones vytvorila coververziu pre album *[[B-Sides & Rarities]]* z roku 2005.

## Referencie

## Zdroj

Kategória:Piesne z 1973
Kategória:Piesne skupiny Lynyrd Skynyrd
Kategória:Rockové balady
Chunta

**Chunta** alebo **junta** [vyslov chunta] (špan. *junta* < lat. *iuncta* <  lat. *iungere* - *spájať*, *dávať dohromady*, *zlučovať*) môže byť: 
*v španielčine a portugalčine všeobecne: zbor, výbor, rada, politické združenie
*v politike a histórii (najmä v Latinskej Amerike alebo Španielsku a najmä v 19. stor.): vláda či iný štátny orgán s dočasnou právomocou, najmä vláda nastolená po vojenskom prevrate

Slovo junta má v španielčine a portugalčine primárne všeobecný význam *zbor, výbor, rada, komisia, politické združenie*. V Portugalsku sa takto označuje obecná rada (*Junta de Freguesia*). 

Chunta v druhom význame môže byť súčasťou vlády alebo ju predstavovať. Princíp chunty vychádza z „prvých“ chúnt, ktoré boli vytvorené na území Španielska, ako forma administratívneho riadenia počas španielskej občianskej vojny (1820). S históriou 20. storočia sú chunty väčšinou spájané s krátkodobou formou štátnej vlády v Latinskej Amerike. 

Vládna chunta môže byť akokoľvek ideologicky zameraná, od ľavicovej vlády, cez liberálnu, konzervatívnu juntu, až po nacionálnu. Chunta, ktorej členovia sú vysokí predstavitelia z radov armády, sa nazýva vojenská chunta a považuje sa za istú formu vojenskej diktatúry.

## Príklady vládnych chúnt z histórie
*Grécka vojenská chunta (1967–1974)
*Revolučná vládna chunta v Salvádore (1979–1982)
*Rada pre štátny mier a rozvoj v Mjanmarsku (od 1988 dodnes; v rokoch 1988-1997 pod názvom *Rada pre obnovenie poriadku a štátne právo*)
*Pravicová vojenská chunta Augusto Pinocheta v Čile (1973-1990)

## Pozri aj
* Absolutistická monarchia
* Totalitarizmus
* Kleptokracia
* Policajný štát
* Demokracia
* Vojenská chunta

## Zdroj
*

Kategória:Politika
Kategória:Formy vlády
Bager

thumb|Bager pri práci

**Bager** (iné názvy: **rýpadlo**, **exkavátor**) je stroj, ktorý slúži na ťažbu a premiestňovanie hornín. Medzi jeho základné časti patrí podkop s pracovným zariadením (lyžicou), kabína s pracoviskom obsluhy a podvozok.

## Delenie podľa druhu podvozku
# pásový
# kráčajúci
# kolesový
# železničný
# automobilový 
# plávajúci
# kombinovaný 

## Delenie podľa druhu pohonu
# s mechanickým pohonom
# s hydrostatickým pohonom
# s hydrodynamickým pohonom

## Delenie podľa spôsobu práce
# stroje pracujúce nepretržite
# stroje pracujúce cyklicky 

## Iné projekty

Kategória:Stavebné stroje
Lupina mnoholistá

**Lupina mnoholistá** (staršie: **lupína mnoholistá**, ešte staršie: **vlčí bôb mnoholistý**; lat. *Lupinus polyphyllus*) je kvitnúca rastlina z čeľade bôbovité (*Fabaceae*).

Lupina je nerozkonárená bylina, ktorá dorastá do výšky až 1,6 metra. Zakončená je až 40 cm dlhým klasom kvetov v rôznych odtieňoch modrej, fialovej a ružovej farby, zriedkavejšie bielej. Existujú ale aj pestované žlté, červené, oranžové či dvojfarebné odrody. Kvitne od júna do septembra. Listy majú podobu dlaňovito zloženej čepele z úzkych lístkov. Sú dlhostopkaté. Počet lístkov je 9 až 17, ich dĺžka 8 až 12 cm. Na rubovej strane sú plstnato chlpaté. Plodom je struk.

Na území Slovenska rastie prevažne ako pestovaný druh, ktorý občas splanieva. Pochádza zo Severnej Ameriky, no zdomácnela a splanula na veľkej časti územia Európy. Porastá okraje ciest a lesov, násypy, čistinky, pričom preferuje svetlé stanoviská a nevápnité kyslejšie pôdy. Má schopnosť obohacovať pôdu o dusičnany. Vo svojej domovine rastie najmä na okrajoch vodných tokov a vo vlhkých lesoch.

Celá rastlina je jedovatá. V jej semenách, ale aj v iných častiach rastliny sa nachádzajú alkaloidy, napríklad lupinidín (sparteín). Tieto alkaloidy silne poškodzujú tkanivo pečene, nervového systému, srdca a obličiek. Otrava sa prejavuje slinením, nevoľnosťou, zvracaním, nepokojom, kŕčmi, poruchami srdcového rytmu, ťažkosťami s prehĺtaním. V ťažkých prípadoch dochádza k ochrnutiu dýchacích orgánov a následnej smrti. V menších dávkach spôsobuje nepríjemné halucinácie.

## Referencie

## Iné projekty

## Galéria

Phyllum of Lupinus polyphyllus.JPG|List lupiny
Plod lupíny mnoholistej.JPG|Plody lupiny
Lupina mnoholistá (Lupinus polyphyllus) - Cesta slobody.jpg|Lupina mnoholistá rastúca pri Ceste Slobody, Vysoké Tatry
Lupinus polyphyllus MHNT.BOT.2004.0.463.jpg|
File:Lupinus polyphyllus Markvartice 2017 1.jpg


## Externé odkazy
* Fotografický herbář 
* botany.cz

Kategória:Bôbovité
Kategória:Jedovaté rastliny
Kategória:Invázne rastliny
Kategória:Trvalé rastliny
Kategória:Okrasné rastliny
Kategória:Rastliny s fialovými kvetmi
Kategória:Najmenej ohrozené druhy
Bager (rozlišovacia stránka)

**Bager** môže byť:
* stroj na premiestňovanie hornín, pozri bager
* označenie jazier v Bratislave, pozri Vajnorské jazerá
Igor Mamojka

**Igor Mamojka** je srbský, slovenský a český spevák.

## Zo života
Narodil sa v Kovačici neďaleko Belehradu. Otec Ján, pôvodom Slovák, podobne ako aj ostatní slovenskí Kovačičania, svojho syna viedol v šľapajach slovenského jazyka.

Igor Mamojka sa na Slovensku a v Česku preslávil aj vďaka spolupráci s hudobným skladateľom Jiřím Zmožkom, s ktorým najmenej päť rokov koncertuje ako v kostoloch tak v kultúrnych domoch či na ostatných podujatiach. Videoklip „Slnko aj mesiac svedčia“ taktiež prispel k Igorovej popularite, keď sa až pol roka vysielal na STV. Pieseň „Otče můj“ dosahuje až k miliónu zhliadnutí. Dnes je pastorom v kostole Armády spásy Brno a neobvyklým kazateľským štýlom privádza stratené duše k pravde. Od roku 2018 začal spoločne s Martinom Jakubcom spievať piesne na TV Šláger, kde s piesňou „Otče náš“ alebo „Láska je nejvíc“ oslovujú poslucháčov.

## Diskografia
* 1998: *Snaga je meni od Gospoda* - CD
* 2000: *Pečat Ljubavi* - CD
* 2005: *Galilejskí rybári - Otče můj - [[Jiří Zmožek]] a Igor Mamojka* - CD
* 2007: *Možno hľadáš lásku* - CD
* 2007: *Voleti više - Milovat víc* - CD
* 2010: *Vjeruj u ljubav - Láska je nejvíc* - Emauzy, CD
* 2012: *Z vězení do království* - Emauzy, CD
* 2013: *Bog vidi sve* - Emauzy, CD

## Referencie

## Externé odkazy
* Oficiálna stránka - www.mamojka.com 
* Igor Mamojka a jeho príbehy - inba.sk

Kategória:Slovenskí speváci
Kategória:Kresťanskí speváci
Kategória:Osobnosti z Kovačice
Marek Novotný

Bc. **Marek Novotný** (* 1975, Nitra) je slovenský spevák, textár, skladateľ, hudobný producent a vydavateľ. V súčasnosti pôsobí v oblasti koučingu .

## Diskografia
* *Liek pre tento svet - Marek Novotný a [[Denisa Adamkovičová]]* - Marcony, CD, 2002
* *Na krídlach chvály - Marek Novotný a priatelia* - Marcony, CD, 2004 
* *Na krídlach chvály 2* - Marcony, CD, 2006 

### Spolupráca na albumoch
* arranžmá, vydanie, skladateľ
* *Sv. Katerina - Katerina* - CD
* *S Ježišom na perách - Chairé*, CD, 2003
* *Svet sa točí ďalej - [[Gosamka Maker]]* – Vydavateľstvo Marek Novotný, NV 0002-2-331, CD (spev 4,6,12)
* *GosAmKa, Volume 02, Gospelparáda amatérskych kapiel* - Marcony, CD,  2003 (Acharai, Alex Medzihradský, Anther Dimension, Antónia, Cross Road, Družstvo košických hokejbalistov chlapcov, Lenka Fabiánová, The Lord's Band, Koniec Koncov, Marek Novotný, Nový Svet, Selén, Slnovrat, TBG Light)
* *GosAmka 3, 3. výberové CD kresťanskej hudby* - Marcony, CD, 2004 (Analógia, E.L.F., Golgota, GosamkaMaker, Jarka Kúštárová, Jochanan, Miro Vranský, No Comment, Nový Svet, Púpava, Slaďo & Cortis, Shine)
* *Krok k Bohu - [[S2G Band]]*, CD, 2005 
* *Hlas nenarodených - [[N.D.E.]]*, CD, 2005
* *Jen On - [[Jiný Rytmus]]*, CD, 2005
* *Život začína - Acharai*, CD, 2005
* *Dávam všetko - [[Rieka Života]]*, 2CD, 2005
* *Out of the dark - [[Trochu Inak]]*, CD, 2006 
* *Slnko vyšlo je tu deň - Svetielko*, CD, 2006  
* *Katerina - Sv. Katerina*, CD, 2006  
* *Nespokojné srdce - Jakub Rafael (Jakubrafael B. Patay)*, CD, 2006  
* *Svet sa točí ďalej - Gosamka Maker*, CD, 2006 
* *Dar - Grátis* - Marcony R161 0001-2-331, 2006, CD, podtitul: *Bez Teba by to nebolo ono...*
* *Out of the dark - The Elements*, CD, 2006 
* *Snov tisíc - Kolená*, CD, 2006
* *Spomienka - Gesto* - Marconi R285 0001-2-331, 2008, CD,

## Referencie

## Externé odkazy
* Kouč pre Biznis
* Oficiálna stránka - www.mareknovotny.sk 
* Rozhovor so slovenským gospelovým spevákom Marekom Novotným 

Kategória:Narodenia v 1975
Kategória:Slovenskí popoví speváci
Kategória:Kresťanskí speváci
Kategória:Slovenskí hudobní skladatelia
Kategória:Kresťanskí hudobní skladatelia
Kategória:Slovenskí textári piesní
Kategória:Kresťanskí textári piesní
Kategória:Slovenskí hudobní producenti
Kategória:Osobnosti z Nitry
Štěpán Hájek

**Štěpán Hájek** (* 20. august 1960, Nové Město na Moravě) je český evanjelický farár a pesničkár undergroundu 80. rokov 20. storočia. Jeho otec Miloslav Hájek bol synodným seniorom Českobratrskej cirkvi evanjelickej.

Štěpán Hájek vyštudoval Evanjelickú teologickú fakultu a 18. januára 1987 bol ordinovaný ako kazateľ Českobratrskej cirkvi evanjelickej. V rokoch 1986 až 1987 pôsobil ako seniorátný vikár Horáckého seniorátu vo Třebíči, 1. júna 1987 nastúpil do kazateľskej služby v Horních Dubenkách, kde pôsobil až do roku 1997 neskôr ako vikár, do roku 1999 ako farár. Potom sa presťahoval (k 1. septembru 1999) do Brna-Husovic, kde pôsobí dodnes.

V roku 1980 založil spolu so spolužiakom a budúcim kolegom Zdeňkem Šormem undergroundovú hudobnú skupinu Lídl & Velík, v ktorej hral na gitaru a pre ktorú zložil niekoľko piesní. Kapela ukončila činnosť v roku 1985, o rok neskôr ešte nahrali svoju jedinú demokazetu a odvtedy vystupujú len veľmi ojedinele (naposledy na festivale Bigbítový Křídla v Křídlech v roku 2008 a pri bohoslužbách Desert v marci 2009).

V roku 1990 začal s niekoľkými priateľmi vydávať mesačník *[[Protestant (časopis)|Protestant]]* a do roku 1999 bol jeho šéfredaktorom.

V roku 1995 spolu s Petrom Oslzlým a Josefom Kovalčukom založil v Horních Dubenkách divadelný festival Parrésia, ktorý prebieha počas letných prázdnin dodnes (v súčasnosti ho usporadúva miestny evanjelický zbor). Od roku 2000 organizuje aj malý festival Husovický dvorek, ktorý tvoria bohoslužobné zhromaždenia, divadelné predstavenia a výstavy. Od roku 2006 pravidelne káže v krčme, kde pri tzv. *Bohoslužbách Desert* účinkujú aj hudobníci a ďalší hostia (divadelníci, spisovatelia).

Štěpán Hájek má svoj blog na Bigbloger.cz Lidových novin, najskôr pod prezývkou *Farář Sauvignon*, teraz už pod svojím skutočným menom.

## Dielo
* *Jak Vosolbrčko cestoval*, 1992 – knižka pre deti napísaná už v roku 1981
* *Příběhy nových počátků*, 1994, 2004 – zbierka kázaní na prvých 11 kapitol Biblie ISBN 80-900696-7-3
* *Víno tvé výborné*, 1998, 2000 – rozhovory so Svatoplukom Karáskom, autorstvo spolu s Michalom Plzákom
* *Dějiny evangelické církve v Horních Dubenkách* – spoluautor, 2000 ISBN 80-86211-14-2
* *O něco svobodnější*, 2002 – rozhovory s Milošom Rejchrtom, autorstvo spolu s Michalom Plzákom
* *Vyjdi, i vyšel*, 2005 – zbierka kázaní na Abrahamove príbehy
* *Jonáš*, 2011 – zbierka kázní

## Referencie

## Iné projekty

## Preklad

## Externé odkazy
* Webové stránky Štěpána Hájka 
* Zbor Českobratrské církvi evanjelickej v Brne - Husovicích

Kategória:Českí evanjelickí kňazi
Kategória:Českí speváci
Kategória:Kresťanskí speváci
Kategória:Osobnosti z Nového Města na Moravě
Josh Groban

**Josh Groban** (*  27. februára 1981, Los Angeles) je americký spevák, skladateľ, hudobník, herec a hudobný producent, nominovaný na cenu Grammy.

## Diskografia
* 2001 *Josh Groban* - 
* 2002 *Josh Groban In Concert*
* 2004 *Live at the Greek*
* 2006 *Awake*
* 2007 *Noël*
* 2010 *[[Illuminations]]*
* 2013 *[[All That Echoes]]*

## Koncertné turné
* *Closer Tour* (2004–2005)
* *Awake Tour* (2007) 
* *Before We Begin* (2010)
* *Straight to You Tour* (2011)
* *All That Echoes World Tour* (2013)

## Iné projekty

## Externé odkazy
* Oficiálna stránka - www.joshgroban.com

Kategória:Osobnosti z Los Angeles
Kategória:Popoví speváci USA
Kategória:Rockoví speváci USA
Kategória:Popoví klaviristi USA
Kategória:Rockoví klaviristi USA
Kategória:Popoví bubeníci USA
Kategória:Rockoví bubeníci USA
Kategória:Skladatelia modernej hudby USA
Kategória:Speváci-skladatelia USA
Kategória:Textári piesní USA
Kategória:Kresťanskí speváci
Kategória:Kresťanskí hudobníci
Pohonič

thumb|Pohonič.
**Pohonič** je osoba, ktorá riadi voz ťahaný koňmi alebo inými hospodárskymi zvieratami. Pohonič môže sedieť na ťahanom voze na kozlíku, alebo kráčať vedľa neho. 

V zimných podmienkach nemusí ísť vždy len o kolesové vozidlo, zvieratá môžu ťahať napríklad aj veľké sane.

Pre riadenie vozu nie je potrebný vodičský preukaz pretože nejde o motorové vozidlo, ale pohonič je vodič a musí sa riadiť dopravnými predpismi, ktorými je stanovený i minimálny vek. 

Pohonič riadiaci konský záprah sa nazýva **kočiš**. Kočiš riadiaci ťažký nákladný voz bol nazývaný furman. Pohonič riadiaci povoz počas športovej súťaže sa nazýva aj **vozataj**. 

## Pozri aj
* Kočiar
* Omnibus
* Rebrinový voz
* Konský povoz
* Dostavník
* Sulka

Kategória:Cestná doprava
Kategória:Povolania
Saunders Mac Lane

**Saunders Mac Lane** (* 4. august 1909, Taftville, Connecticut, USA – † 14. apríl 2005, San Francisco, Kalifornia, USA) bol americký matematik, ktorý spolu so Samuelom Eilenbergom sformuloval teóriu kategórií. Jeho diplomová práca sa venovala matematickej logike, neskôr sa venoval najmä algebre.

Saunders Mac Lane bol pokrstený ako Leslie Saunders MacLane, meno Leslie však nepoužíval (údajne sa znepáčilo jeho rodičom), medzeru vo svojom priezvisku začal používať údajne kvôli svojej žene, ktorej sa zdalo ťažké napísať pôvodné priezvisko na písacom stroji.

Kategória:Matematici USA
Kategória:Členovia American Philosophical Society
Samuel Eilenberg

**Samuel Eilenberg** (* 30. september 1913, Varšava, Poľsko (toho času Rusko) – † 30. január 1998, New York, USA) bol poľsko-americký matematik židovského pôvodu. Venoval sa najmä algebraickej topológii a algebre, spolu so Saundersom Mac Laneom sa považuje za zakladateľa teórie kategórii. Napísal tiež významnú knihu o teórii automatov. V roku 1985 dostal Wolfovu cenu za matematiku.

Kategória:Narodenia v 1913
Kategória:Úmrtia v 1998
Kategória:Nositelia Wolfovej ceny za matematiku
Kategória:Poľskí matematici
Kategória:Matematici USA
Kategória:Nicolas Bourbaki
Soňa Valentová

**Soňa Valentová** (* 3. jún 1946, Trnava – † 10. december 2022) bola slovenská herečka, jej manželom bol slovenský režisér Pavol Haspra (19292004).

V roku 1967 absolvovala štúdium herectva na Vysokej škole múzických umení (VŠMU) v Bratislave, v roku 1984 vyštudovala aj televíznu réžiu.

Od augusta roku 1967 bola členkou činohry Slovenského národného divadla v Bratislave.

## Filmografia

### Filmy
* 1969: Kladivo na čarodejnice
* 1970: Zlozor
* 1975: Paleta lásky
* 1976: Koncert pre pozostalých
* 1980: Tichý podnájem
* 1980: Noční jazdci
* 1985: Perinbaba
* 1988: Kam, pánové, kam jdete?
* 1988: Mozartova cesta do Prahy
* 1989: Martha a já
* 1991: Requiem pro panenku
* 1992: Lady Macbeth von Mzensk
* 1996: Zapomenuté světlo
* 1996: Lea
* 2006: Bloudím
* 2008: Oko

## Televízia

## Referencie

## Externé odkazy
* Osobnosti.sk
* Československá filmová databáze 
* České filmové nebe
* Osobnosti.cz
* Činohra SND

## Zdroj

Kategória:Osobnosti z Trnavy
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Držitelia Radu Ľudovíta Štúra II. triedy
Kategória:Česko-slovenskí zaslúžilí umelci
Kategória:Absolventi Vysokej školy múzických umení
Pavel Trávníček

**Pavel Trávníček** (* 26. október 1950, Konice, Česko) je český herec, moderátor, dabér a divadelný režisér. V Česku i v zahraničí je známy svojou úlohou princa vo filmovej rozprávke Tři oříšky pro Popelku.

Po štúdiách na brnianskej JAMU začal hrať v Divadle bratří Mrštíků v Brne, neskôr pôsobil v Divadle E. F. Buriana a od roku 1982 v Městských divadlech pražských. V rokoch 1990 – 1993 bol umeleckým šéfom Hudebního divadla v Karlíne. Od roku 1993 pôsobí na voľnej nohe, najmä v rámci vlastnej umeleckej agentúry MARCUS a v Divadle SKELET (od roku 2006 premenované na THEATRE ILLUSION BIOGRAF), ktoré založil v roku 1998. So Sabinou Laurinovou moderoval televíznu spevácku súťaž amatérov *Do-re-mi*. 

Venuje sa aj dabingu, nadaboval napr. Alana Aldu v seriáli M*A*S*H. Zaujímavosťou je, že v vo filme Tři oříšky pro Popelku bol sám predabovaný – kvôli výraznému moravskému prízvuku.

Pavel Trávníček má dvoch synov.

## Vybraná filmografia
* 1973 Tři oříšky pro Popelku
* 1976 Sebechlebskí hudci
* 1976 Čas lásky a naděje
* 1977 Příběh lásky a cti
* 1979 Drsná Planina
* 1980 Svítalo celou noc
* 1982 Třetí princ
* 1984 Kukačka v temném lese
* 1985 Podivná přátelství herce Jesenina
* 2014 Bardi

## Externé odkazy
* http://www.csfd.cz/herec/1549-travnicek-pavel/ 
* http://www.cfn.cz/osoba/22240-pavel-travnicek 
* http://www.imdb.com/name/nm0874535/
* Agentura MARCUS 

Kategória:Českí dabingoví herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí divadelní režiséri
Kategória:Českí televízni moderátori
Jiří Schmitzer

**Jiří Schmitzer** (* 25. október 1949, Praha) je český herec a spevák, syn Jiřího Sováka  . 

## Život
DAMU absolvoval v roku 1974, potom hral v Činoherním studiu v Ústí nad Labem. Od roku 1985 je členom súboru Studia Ypsilon. Vo filme debutoval v roku 1970. Hral v slávnych filmoch *[[Marečku, podejte mi pero!]]* (tu hral syna so svojim vlastným otcom; vnuka vlastného otca si zahral v seriáli Chalupáři), *[[Postřižiny]]*, *[[Slavnosti sněženek]]*, *[[Vesničko má středisková]]*, *[[Černí baroni]]*, *[[Báječná léta pod psa]]*, *[[Kytice (film)|Kytice]]*, *[[Kráska v nesnázích]]* a mnohých ďalších. V roku 1997 získal ako „najlepší herec v hlavnej úlohe“ vo filme *Bumerang* Českého lva.

Pôsobí aj ako skladateľ, skladal hudbu pre divadelné inscenácie (napr. pre Národní divadlo). Vystupuje tiež ako spevák so svojimi väčšinou humornými pesničkami. Vydal štyri vlastné albumy a spieval aj na albume Bratří Ebenů *Já na tom dělám* a *Ebeni v zahradě*.

V roku 2008 vydal knižne pod názvom *Kanimůra ze Šardonu* výber svojich textov.

## Diskografia
**Recitál*, 1997
**Šílenec* (2CD), 2000
**Bouda*, 2003
**[[Sbírka kiksů]]*, 2008

Niekoľko piesní nahral pre rôzne samplery: *Trubka* a *Prase* sú na *[[Sloni v porcelánu|Slonech v porcelánu]]* (1999), *Krabička* vyšla na albume *[[Havěť všelijaká]]* (2005) a pieseň *Čas* je na sampleri *[[50 miniatur]]* (2007).

## Filmografia
* 1990 *[[Dávajte si pozor!]]*  ....prezident

## Referencie

## Iné projekty

## Externé odkazy
* Csfd.cz 
* Osobnosti.cz

## Zdroj

Kategória:Českí divadelní herci
Kategória:Českí filmoví herci
Kategória:Českí popoví speváci
Kategória:Českí folkoví speváci
Kategória:Českí popoví gitaristi
Kategória:Českí folkoví gitaristi
Kategória:Českí skladatelia modernej hudby
Kategória:Českí textári piesní
Kategória:Českí speváci-skladatelia
Kategória:Držitelia Českého leva
Kategória:Absolventi Akadémie múzických umení v Prahe
Kategória:Osobnosti z Prahy
Comboios de Portugal

**CP — Comboios de Portugal, EPE** (***CP***; slovensky: ***Vlaky Portugalska***) je štátom vlastnená spoločnosť prevádzkujúca vlaky pre prepravu tovaru a cestujúcich v Portugalsku. Do júna 2009 **CP** znamenalo **Caminhos de Ferro Portugueses** (slovensky: ***Portugalské železnice***).

## História
28. októbra 1856 bola sprevádzkovaná prvá železničná trať v Portugalsku, medzi Lisabonom a Carregadom: vznikli *Companhia dos Caminhos de Ferro Portugueses*. 

Veľmi pozvoľna sa rozbehla elektrifikácia kým dosiahla takmer polovicu siete. V roku 1975 bola spoločnosť zoštátnená a jej názov skrátený na CP.

Plánom CP je do r. 2010 spojiť všetky sídla regiónov dvojkoľajnými traťami, kompletne elektrifikovanými.  

## Organizačná štruktúra
CP je rozdelená na 6 divízií:
* **CP Alta Velocidade**, vysokorýchlostná prevádzka (v súčasnosti ešte v Portugalsku nie je).
* **CP Longo Curso**, vlaky diaľkovej dopravy ( Alfa Pendular and Intercidades ).
* **CP Regional**, regionálna prevádzka ( medziregionálne a regionálne vlaky ).
* **CP Lisboa**, Lisabonské prímestské vlaky.
* **CP Porto**, Portské prímestské vlaky.
* **CP Carga**, nákladné vlaky.
  
## REFER
Rede Ferroviária Nacional (Štátna železničná sieť) **REFER**, EP (EP (Empresa Publica - štátny podnik) je od roku 1997 portugalským správcom infraštruktúry.

Portuguese railway network extent:
* Široký rozchod (1 668&nbsp;mm): 2 603&nbsp;km, z toho 1 351&nbsp;km elektrifikovaných systémom 25&nbsp;kV 50&nbsp;Hz AC a 25&nbsp;km systémom 1,5kV&nbsp;DC.
* Úzky rozchod (1 000&nbsp;mm): 188&nbsp;km - neelektrifikované.

## Externé odkazy
* Mapa siete vlakov CP 
* Oficiálna stránka CP
* Oficiálna stránka REFER
* OTLIS - Konzorcium prevádzkovateľov dopravy v regióne Lisabone 

## Zdroj

Kategória:Železnica v Portugalsku
Kategória:Podniky v Portugalsku
Kategória:Železničné spoločnosti
CP

**CP** môže byť:
* Comboios de Portugal, prevádzkovateľ osobnej vlakovej dopravy v Portugalsku
* cestovný poriadok
* cenný papier
* cezpoľný
* child pornography, detská pornografia
Justin Timberlake

**Justin Randall Timberlake** (* 31. január 1981, Memphis, Tennessee, Spojené štáty) je americký spevák, hudobný skladateľ, herec a hudobný producent. Je držiteľom šiestich cien Grammy, jednej ceny Emmy, sedem cien MTV Video Music Awards a niekoľko ďalších hudobných a spoločenských ocenení.

Justin Timberlake sa stal známym ako spevák chlapčenského zoskupenia ’N Sync, ktorého štart financoval Lou Pearlman (producent Backstreet Boys). Svoj sólový debutový album *[[Justified]]* vydal v roku 2002. Na celom svete sa z neho predalo viac ako 7&nbsp;miliónov nosičov. Jeho druhý sólový album *[[FutureSex/LoveSounds]]* z roku 2006 sprevádzali single „SexyBack“, „My Love“ a „What Goes Around.../...Comes Around“, ktoré sa dostali na vrchol amerických rebríčkov. Na tomto albume sa nachádzajú aj ďalšie single, ktoré sa dostali do TOP&nbsp;20: „Summer Love“ „LoveStoned“ a „Until the End of Time“. Do januára 2009 sa z tohto albumu predalo na svete viac ako 9&nbsp;miliónov nosičov.

Časopisy *[[People]]* a *[[Cosmopolitan]]* ho označili za najsexi žijúceho muža roku 2007.

## Osobný život
Od roku 1999 tvoril pár so speváčkou Britney Spears, ale ich vzťah skončil v marci 2002. V apríli 2003 začal chodiť s herečkou Cameron Diaz po tom, čo sa stretli na Nickelodeon Kids' Choice Awards. Po mediálnych špekuláciách o ich rozchode sa nakoniec rozišli v decembri 2006, krátko po tom, čo ho predstavila ako hudobného hosťa v šou *[[Saturday Night Live]]*.

V januári 2007 začal chodiť s herečkou Jessicou Biel. Zasnúbili sa v decembri 2011 a vzali sa 19. októbra 2012 v talianskom rezorte v meste Fasano. Majú spolu syna, ktorý sa narodil v apríli 2015 a dali mu meno Silas Randall Timberlake.

## Diskografia
### Štúdiové albumy
* *[[Justified (album)|Justified]]* (2002)
* *[[FutureSex/LoveSounds (album)|FutureSex/LoveSounds]]* (2006)
* *[[The 20/20 Experience (album)|The 20/20 Experience]]* (2013)
* *[[The 20/20 Experience – 2 of 2 (album)|The 20/20 Experience – 2 of 2]]* (2013)
**Man of the Woods* (2018)
**Everything I Thought It Was* (2024)

### Kompilačné albumy
* *12" Masters – The Essential Mixes* (2010)
* *The 20/20 Experience – The Complete Experience* (2013)

### EP
* *Justin & Christina* (2003)
* *I'm Lovin' It* (2004)
* *iTunes Festival: London 2013* (2013)

## Filmografia
* *Longshot* (2000)
* *Slávna ako ja* (2000)
* *Edison* (2005)
* *Alpha Dog* (2006)
* *Nárek čierneho hada* (2007)
* *Apokalypsa* (2007)
* *[[Shrek Tretí]]* (2007)
* *Učiteľ lásky* (2008)
* *Open Road* (2009)
* *[[Sociálna sieť (film)|Sociálna sieť]]* (2010)
* *Medveď Yogi* (2010)
* *Mrcha učiteľka* (2011)
* *Ide len o sex* (2011)
* *Vymedzený čas* (2011)
* *Trouble with the Curve* (2012)
* *Hra na hrane* (2013)
* *Inside Llewyn Davis* (2013)
* *Trolls* (2016)

## Referencie

## Iné projekty
 

## Externé odkazy
* 
* 

## Zdroj

Kategória:Popoví speváci USA
Kategória:R&B speváci USA
Kategória:Souloví speváci USA
Kategória:Speváci-skladatelia USA
Kategória:Skladatelia modernej hudby USA
Kategória:Hudobní producenti USA
Kategória:Držitelia ceny Grammy
Kategória:Držitelia ceny Emmy
Kategória:Filmoví herci USA
Kategória:Osobnosti z Memphisu (Tennessee)
Arthur Penn

**Arthur Penn** (* 27. september 1922, Philadelphia, Pensylvánia, USA – † 28. september 2010, New York) bol americký režisér, ktorý natočil niekoľko významných filmov, napríklad Malý veľký muž, Bonnie a Clyde alebo Alice´s Restaurant.

## Externé odkazy
*  
*  
* Arthur Penn na FDb.cz 

## Zdroj

Kategória:Filmoví režiséri USA
Kategória:Držitelia ceny Tony
Kategória:Osobnosti z Philadelphie
Kompromis (skupina)

**Kompromis** je slovenská hudobná skupina. Začiatky vzniku siahajú do roku 1990, keď vznikla skupina Nádej, ktorá sa neskôr rozpadla. Jej dvaja členovia neskôr, v roku 1993 spoluzaložili skupinu Kompromis. Prvý koncert odohrali v divadle Astorka .

## Členovia
* Juraj Janák - spev, kontrabas
* Michaela Janáková - spev,
* Eva Ginzeriová - spev,
* Richard Čanaky - spev, akustická gitara, ústna harmonika, 

## Diskografia
* 1994 *Tisíce prianí* - Štúdio-V  
* 1995 *Čistý dotyk* - Štúdio-V 
* 1996 *Právo na lásku* - 
* 1998 *Kompromis 4* -  LUX media
* 2002 *...vianočne - [[Atlanta (hudobná skupina)|Atlanta]] a Kompromis* -  LUX  LM 0025-2-331, CD
* 2007 *Kompromis V - Štvorlístok* - Lux communication, CD

### Kompilácie
* 1999: *Bez Teba niet neba* - Universal Music, MC, CD, 01. Šťastný deň - Mimicry, Atlanta, Kompromis, Credo, B.F.O. a Bratia Kapucíni, 05. Anjel, 17. Praise.
* 2004: ''Bez Teba niet neba II. - Lux communication - CD, 19. Zrkadlo.

## Referencie

## Externé odkazy
* www.kaplnka.sk/kompromis 

Kategória:Slovenské hudobné skupiny
Kategória:Kresťanské hudobné skupiny
Kategória:Hudobné skupiny z 1990